สำนักงานอธิการบดี มหาวิทยาลัยมหิดล

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทร. โทรสาร ๐ ๒๘๔๙ ๖๒๖๕

ที่ อว ๗๘/

วันที่

เรื่อง ขอให้ชดใช้เงินกรณีผิดสัญญา ฯ

เรียน

อ้างถึง สัญญาการเป็นนักศึกษาเพื่อศึกษาวิชาแพทยศาสตร์ ฉบับลงวันที่

ตามที่ท่านได้ทำสัญญาที่อ้างถึงผูกพันไว้กับมหาวิทยาลัยมหิดลว่า ภายหลังจากที่ท่านสำเร็จการศึกษาตามหลักสูตรแพทยศาสตรบัณฑิตแล้ว ท่านยินยอมปฏิบัติการให้เป็นไปตามคำสั่งของสำนักงานคณะกรรมการข้าราชการพลเรือน และหรือคณะกรรมการพิจารณาจัดสรรนักศึกษาวิชาแพทยศาสตร์ผู้สำเร็จการศึกษาไปปฏิบัติงานในส่วนราชการหรือองค์การของรัฐบาลต่าง ๆ ในการจัดสรรให้ท่านเข้ารับราชการหรือทำงานในสถานศึกษา ส่วนราชการ หรือองค์การ  
ของรัฐบาลแห่งใดทุกประการ โดยท่านจะรับราชการหรือทำงานนั้นอยู่ต่อไปเป็นเวลาไม่น้อยกว่า ๓ (สาม) ปี แต่หากท่านไม่รับราชการหรือทำงานตามเงื่อนไขดังกล่าว ท่านยินยอมรับผิดชดใช้เงินให้แก่มหาวิทยาลัยมหิดลเป็นจำนวนเงินทั้งสิ้น ๔๐๐,๐๐๐ บาท (สี่แสนบาทถ้วน) นั้น

มหาวิทยาลัยมหิดลพิจารณาแล้วขอเรียนว่า การที่ท่านแสดงความประสงค์ขอสละสิทธิ์การเข้าปฏิบัติงาน/  
ขอชดใช้เงินแทนการปฏิบัติงานตามสัญญา ฯ เป็นเหตุให้ท่านต้องรับผิดชอบชดใช้เงินให้แก่มหาวิทยาลัยมหิดลเป็นจำนวนทั้งสิ้น **๔๐๐,๐๐๐ บาท (สี่แสนบาทถ้วน)** ดังนั้นจึงขอให้ท่านนำเงินจำนวนดังกล่าวมาชำระภายใน ๓๐ วันนับถัดจากวันที่ได้รับหนังสือฉบับนี้ โดยดำเนินการ ดังนี้

**๑. ชำระเงิน** โดยการ (๑) **โอนเงินเข้าบัญชี**ธนาคารไทยพาณิชย์ ชื่อบัญชี “มหาวิทยาลัยมหิดล” ประเภทออมทรัพย์ เลขที่บัญชี ๐๑๖-๒-๑๐๓๒๒-๓ หรือ (๒) **สแกน QR Code ท้ายหนังสือนี้** หรือ (๓) **นำฝากเงินเข้าบัญชี**ธนาคารไทยพาณิชย์ ชื่อบัญชี “มหาวิทยาลัยมหิดล” ประเภทกระแสรายวัน สาขาศิริราช เลขที่บัญชี ๐๑๖-๓-๐๐๓๒๕-๖

**๒. กรณีชำระเงินเกินกำหนดระยะเวลาดังกล่าว** (มีดอกเบี้ยผิดนัดชำระ) ให้ท่านติดต่อนิติกรผู้รับผิดชอบ: คุณ ( ) เพื่อคำนวณจำนวนเงินที่ต้องชดใช้ก่อนแล้วจึงชำระเงิน

**๓. กรณีมีความจำเป็นที่ไม่อาจดำเนินการตามข้อ ๑. และ ๒. ได้** ให้ท่านติดต่อขอชำระด้วยแคชเชียร์เช็ค ผ่านกองกฎหมาย สำนักงานอธิการบดี มหาวิทยาลัยมหิดล ภายในเวลา ๑๕.๐๐ น. ของวันทำการ

ทั้งนี้ เมื่อชำระเงินเรียบร้อยแล้ว ขอให้ท่านจัดส่งใบนำฝากเงิน โดยระบุชื่อ-สกุล ที่อยู่ หมายเลขโทรศัพท์   
ผ่านไปรษณีย์อิเล็กทรอนิกส์ (e-mail) ไปยัง เพื่อออกใบเสร็จรับเงิน

อนึ่ง หากท่านมิได้ชำระเงินภายในระยะเวลาที่กำหนด มหาวิทยาลัยมหิดลจำต้องคิดดอกเบี้ยผิดนัดและดำเนินการตามกฎหมายต่อไป

จึงเรียนมาเพื่อโปรดดำเนินการ

ขอแสดงความนับถือ

(นายอวยชัย อิสรวิริยะสกุล)

ผู้อำนวยการกองกฎหมาย

ปฏิบัติหน้าที่แทนอธิการบดีมหาวิทยาลัยมหิดล