สำนักงานอธิการบดี มหาวิทยาลัยมหิดล

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทร. โทรสาร ๐ ๒๘๔๙ ๖๒๖๕

ที่ อว ๗๘/

วันที่

เรื่อง ขอให้ชดใช้เงินกรณีผิดสัญญา ฯ

เรียน

อ้างถึง สัญญาการเป็นนักศึกษาหลักสูตรประกาศนียบัตรผู้ช่วยพยาบาล ฉบับลงวันที่

ตามที่ท่านได้ทำสัญญาที่อ้างถึงผูกพันไว้กับมหาวิทยาลัยมหิดลว่า ภายหลังจากที่ท่านสำเร็จการศึกษาตามหลักสูตรประกาศนียบัตรผู้ช่วยพยาบาลแล้ว ท่านยินยอมปฏิบัติให้เป็นไปตามคำสั่งของมหาวิทยาลัยมหิดล ในการจัดสรรให้ท่านเข้าปฏิบัติงาน รับราชการ หรือทำงาน ในส่วนราชการ หรือองค์การของรัฐบาล เป็นเวลาไม่น้อยกว่า ๒ (สอง) ปีติดต่อกันตั้งแต่เริ่มปฏิบัติงาน รับราชการ หรือทำงาน ในส่วนราชการ หรือองค์การของรัฐบาลนั้น โดยหากท่านไม่เข้าปฏิบัติงาน รับราชการ หรือทำงานตามเงื่อนไขดังกล่าว ท่านยินยอมรับผิดชดใช้เงินจำนวน ๑๐๐,๐๐๐.๐๐ บาท (หนึ่งแสนบาทถ้วน) ให้แก่มหาวิทยาลัยมหิดล และหากท่านเข้าปฏิบัติงาน รับราชการ หรือทำงาน ไม่ครบกำหนดเวลาดังกล่าว ท่านยินยอมรับผิดชดใช้เงินตามระยะเวลาที่ขาดโดยคิดคำนวณลดลงตามส่วนเฉลี่ยจากเงินที่ต้องชดใช้ดังกล่าว ให้แก่มหาวิทยาลัยมหิดล นั้น

มหาวิทยาลัยมหิดลพิจารณาแล้วขอเรียนว่า การที่ลาออกจากราชการ/ลาออกจากการปฏิบัติงาน/พ้นจากราชการ/พ้นจากการปฏิบัติงานเมื่อวันที่ เป็นเหตุให้ท่านต้องรับผิดชอบชดใช้เงินให้แก่มหาวิทยาลัยมหิดลเป็นจำนวนทั้งสิ้น **บาท ( )** ดังนั้นจึงขอให้ท่านนำเงินจำนวนดังกล่าวมาชำระภายใน ๓๐ วันนับถัดจากวันที่ได้รับหนังสือฉบับนี้ โดยดำเนินการ ดังนี้

**๑. ชำระเงิน** โดยการ (๑) **โอนเงินเข้าบัญชี**ธนาคารไทยพาณิชย์ ชื่อบัญชี “มหาวิทยาลัยมหิดล” ประเภทออมทรัพย์ เลขที่บัญชี ๐๑๖-๒-๑๐๓๒๒-๓ หรือ (๒) **สแกน QR Code ท้ายหนังสือนี้** หรือ (๓) **นำฝากเงินเข้าบัญชี**ธนาคารไทยพาณิชย์ ชื่อบัญชี “มหาวิทยาลัยมหิดล” ประเภทกระแสรายวัน สาขาศิริราช เลขที่บัญชี ๐๑๖-๓-๐๐๓๒๕-๖

**๒. กรณีชำระเงินเกินกำหนดระยะเวลาดังกล่าว** (มีดอกเบี้ยผิดนัดชำระ) ให้ท่านติดต่อนิติกรผู้รับผิดชอบ: คุณ ( ) เพื่อคำนวณจำนวนเงินที่ต้องชดใช้ก่อนแล้วจึงชำระเงิน

**๓. กรณีมีความจำเป็นที่ไม่อาจดำเนินการตามข้อ ๑. และ ๒. ได้** ให้ท่านติดต่อขอชำระด้วยแคชเชียร์เช็ค ผ่านกองกฎหมาย สำนักงานอธิการบดี มหาวิทยาลัยมหิดล ภายในเวลา ๑๕.๐๐ น. ของวันทำการ

ทั้งนี้ เมื่อชำระเงินเรียบร้อยแล้ว ขอให้ท่านจัดส่งใบนำฝากเงิน โดยระบุชื่อ-สกุล ที่อยู่ หมายเลขโทรศัพท์   
ผ่านไปรษณีย์อิเล็กทรอนิกส์ (e-mail) ไปยัง เพื่อออกใบเสร็จรับเงิน

อนึ่ง หากท่านมิได้ชำระเงินภายในระยะเวลาที่กำหนด มหาวิทยาลัยมหิดลจำต้องคิดดอกเบี้ยผิดนัดและดำเนินการตามกฎหมายต่อไป

จึงเรียนมาเพื่อโปรดดำเนินการ

ขอแสดงความนับถือ

(นายอวยชัย อิสรวิริยะสกุล)

ผู้อำนวยการกองกฎหมาย

ปฏิบัติหน้าที่แทนอธิการบดีมหาวิทยาลัยมหิดล