สำนักงานอธิการบดี มหาวิทยาลัยมหิดล

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทร. โทรสาร ๐ ๒๘๔๙ ๖๒๖๕

ที่ อว ๗๘/

วันที่

เรื่อง ขอให้ชดใช้เงินกรณีผิดสัญญา ฯ

เรียน

อ้างถึง สัญญาการเป็นนักศึกษาหลักสูตรประกาศนียบัตรผู้ช่วยพยาบาล ฉบับลงวันที่

ตามที่ท่านได้ทำสัญญาที่อ้างถึงผูกพันไว้กับมหาวิทยาลัยมหิดลว่า ในระหว่างที่ท่านได้ศึกษาตามสัญญา  
ที่อ้างถึง หากมีเหตุให้ท่านต้องลาออกก่อนสำเร็จการศึกษา หรือท่านประพฤติตัวไม่เหมาะสมหรือฝ่าฝืนข้อบังคับ ประกาศ หรือคำสั่งของมหาวิทยาลัยมหิดล หรือของคณะแพทยศาสตร์ศิริราชพยาบาล และมหาวิทยาลัยมหิดลพิจารณาแล้วเห็นสมควรให้พ้นสภาพจากการเป็นนักศึกษา ท่านยินยอมชดใช้เบี้ยปรับให้แก่มหาวิทยาลัยมหิดลตามระยะเวลาที่ได้ศึกษา ในอัตราเดือนละ ๔,๒๐๐ บาท (สี่พันสองร้อยบาทถ้วน) โดยนับแต่วันเริ่มการศึกษาตามหลักสูตรประกาศนียบัตรผู้ช่วยพยาบาลเป็นต้นไป และกรณีที่นับระยะเวลาแล้วมีเศษไม่เต็มเดือน ให้นับเป็นหนึ่งเดือน นั้น

มหาวิทยาลัยมหิดลพิจารณาแล้วขอเรียนว่า การที่ท่านลาออก/พ้นสภาพการเป็นนักศึกษามหาวิทยาลัยมหิดล เมื่อวันที่ ก่อนสำเร็จการศึกษาตามหลักสูตร ฯ เป็นเหตุให้ท่านต้องรับผิดชอบชดใช้เงินให้แก่มหาวิทยาลัยมหิดลเป็นจำนวนทั้งสิ้น **บาท ( )**

ดังนั้นจึงขอให้ท่านนำเงินจำนวนดังกล่าวมาชำระภายใน ๓๐ วันนับถัดจากวันที่ได้รับหนังสือฉบับนี้ โดยดำเนินการ ดังนี้

**๑. ชำระเงิน** โดยการ (๑) **โอนเงินเข้าบัญชี**ธนาคารไทยพาณิชย์ ชื่อบัญชี “มหาวิทยาลัยมหิดล” ประเภทออมทรัพย์ เลขที่บัญชี ๐๑๖-๒-๑๐๓๒๒-๓ หรือ (๒) **สแกน QR Code ท้ายหนังสือนี้** หรือ (๓) **นำฝากเงินเข้าบัญชี**ธนาคารไทยพาณิชย์ ชื่อบัญชี “มหาวิทยาลัยมหิดล” ประเภทกระแสรายวัน สาขาศิริราช เลขที่บัญชี ๐๑๖-๓-๐๐๓๒๕-๖

**๒. กรณีชำระเงินเกินกำหนดระยะเวลาดังกล่าว** (มีดอกเบี้ยผิดนัดชำระ) ให้ท่านติดต่อนิติกรผู้รับผิดชอบ: คุณ ( ) เพื่อคำนวณจำนวนเงินที่ต้องชดใช้ก่อนแล้วจึงชำระเงิน

**๓. กรณีมีความจำเป็นที่ไม่อาจดำเนินการตามข้อ ๑. และ ๒. ได้** ให้ท่านติดต่อขอชำระด้วยแคชเชียร์เช็ค ผ่านกองกฎหมาย สำนักงานอธิการบดี มหาวิทยาลัยมหิดล ภายในเวลา ๑๕.๐๐ น. ของวันทำการ

ทั้งนี้ เมื่อชำระเงินเรียบร้อยแล้ว ขอให้ท่านจัดส่งใบนำฝากเงิน โดยระบุชื่อ-สกุล ที่อยู่ หมายเลขโทรศัพท์   
ผ่านไปรษณีย์อิเล็กทรอนิกส์ (e-mail) ไปยัง เพื่อออกใบเสร็จรับเงิน

อนึ่ง หากท่านมิได้ชำระเงินภายในระยะเวลาที่กำหนด มหาวิทยาลัยมหิดลจำต้องคิดดอกเบี้ยผิดนัดและดำเนินการตามกฎหมายต่อไป

จึงเรียนมาเพื่อโปรดดำเนินการ

ขอแสดงความนับถือ

(นายอวยชัย อิสรวิริยะสกุล)

ผู้อำนวยการกองกฎหมาย

ปฏิบัติหน้าที่แทนอธิการบดีมหาวิทยาลัยมหิดล